320 SCHULTZ-LORENTZEN. 
er således stadig bevaret 1 den grønlandske Salmehistorie, men Salmerne 
under hans Navn ligner højst kun i Begyndelsesstrofen de oprindelige. 
Vi nævner en enkelt: O store Gud, din Kærlighed. 
Poul Egede var ved sin Død beskæftiget med at foranstalte en ny 
Udgave af det nye Testamente. Den forste var udkommen 1766, men 
der var stadig fra Grønland nedsendt dels selvstændige Oversættelser 
af enkelte Dele, dels Rettelser til det allerede trykte. Alt dette skulde 
nu indgå i den nye Udgave. 
Poul Egede var trods sin høje Alder i fuld Gang hermed og var 
ved sin Død nået til det 11. Kapitel 1 Markusevangeliet. Allerede to 
Dage efter Dødsfaldet skriver Fabricius til Kollegiet, at han ønsker 
Tilladelse til at begynde Arbejdet helt forfra. Egede har slet ikke brugt 
hans Medhjælp under Korrekturen og de har været uenige om Ordenes 
Skrivemåde. »Han sagde stedse selv, at han havde ikke været vant til at 
binde sig til grammatikalske Regler, jeg derimod har gjort mig Umage 
at få disse og derefter Sprogets Analogi nøjere bestemt. Han har og 
stedse brugt visse danske Ord som Synd, Hellig, hvorpå man dog har 
gode grønlandske«. Desuden ønsker Fabricius Anmærkningerne, som 
stod under Teksten 1 den gamle Udgave og som Egede havde tænkt 
at fjærne, bevarede. 
Han fik af Kollegiet den ønskede Tilladelse til at kassere det alle- 
rede trykte, men det gik ikke af uden Vanskeligheder. Den før nævnte 
tidligere Missionær Glahn, Professor i grønlandsk Sprog, Egedes Sviger- 
søn og oprindelig Fabricius” foretrukne Medbejler til Stillingen, ind- 
giver en Klage til Kollegiet over, at Fabricius vil kassere Egedes Arbejde, 
skønt han kun havde været »en fire Års Tid« i Grønland og aldrig der 
var bekendt for nogen udmærket Kundskab i Sproget og efter sin Hjem- 
komst aldrig havde drømt om at få noget med det grønlandske mere 
at bestille. »Om Dværge søger at hoppe på Kæmpens Grav, det kan 
Kollegiet ikke tåle«. Denne Strid blev nu forligt med, at Fabricius 
lovede ved Arbejdets Fuldendelse i Fortalen at give Poul Egede den 
Ære, der tilkom ham. — Heller ikke fra Grønland udeblev Klagerne. 
Missionær Jansen kritiserede 1794 Fabricius’ Oversættelse, inden den 
endnu var færdig. Den Klage kom denne let uden om: »Jeg tror at 
kunne ringeagte hans Dom over det, han endnu ej har set«. Også andre 
Missionærer stemmede i med Forhåndskritik. I September 1794 har 
Fabricius indleveret de sidste Ark af det nye Testamente til Trykning. 
Men hele Oplaget brændte ved den store Ildebrand 1795 og Arbejdet 
måtte gøres helt om. Det nye Testamente udkom endelig 1799. 
En forbedret Udgave af den grønlandske Katekismi Forklaring 
med tilføjet Salighedsorden udgav han 1790. Den måtte atter optrykkes 
sammen med Begynderlæsebogen efter Branden. Samtidig over- 
satte han Luthers Katekismus. Begge Katekismerne optryktes igen 
